ธนาคารอาคารสงเคราะห์ จัดงานประมูลทรัพย์ NPA มีคุณภาพและราคาคุ้มค่า มอบความสุขให้ประชาชนที่ต้องการมีบ้านส่งท้ายปี 2562
ธนาคารอาคารสงเคราะห์ จัดงานประมูลทรัพย์ NPA มีคุณภาพและราคาคุ้มค่า มอบความสุขให้ประชาชนที่ต้องการมีบ้านส่งท้ายปี 2562 นายคนึง ครุฑาโรจน์  รองกรรมการผู้จัดการกลุ่มงานปรับโครงสร้างหนี้ ธนาคารอาคารสงเคราะห์  (ธอส.) เปิดงานประมูลขายทรัพย์สินธนาคาร ครั้งที่ 4 /2562 หรือการประมูลทรัพย์ NPA ว่า เพื่อเป็นการมอบความสุขให้กับประชาชนที่ต้องการมีที่อยู่อาศัยเป็นของตนเองในช่วงเทศกาลส่งท้ายปีเก่าตอนรับปีใหม่ โดย  ธอส.ได้ คัดทรัพย์ NPA คุณภาพดี ทำเลเด่น จำนวน 3,872 รายการ มาประมูลขายพร้อมกันทั่วประเทศ แบ่งเป็นทรัพย์สินในกรุงเทพมหานครและปริมณฑล จำนวน 544 รายการโดยมอบส่วนลดสูงสุดร้อยละ 50 จากราคาปกติ จำนวน 61 รายการ มีราคาประมูลเริ่มต้นต่ำสุดที่ 35,000 บาท โดยเป็นห้องชุดในโครงการปลาทอง เนื้อที่ 26.25 ตารางวา จังหวัดปทุมธานี  ขณะที่ทรัพย์ในภูมิภาคที่นำออกประมูลมีจำนวน 3,328 รายการ เป็นทรัพย์ที่ให้ส่วนลดสูงสุดร้อยละ 60 จำนวน 15 รายการ และทรัพย์สินที่มีราคาเริ่มต้นประมูลต่ำสุดคือ ที่ดินเปล่าเนื้อที่ 200 ตารางวา ในโครงการแม่นำพึง อำเภอบางสะพาน จังหวัดประจวบคีรีขันธ์ โดยมีราคาประมูลเริ่มต้นต่ำสุดที่ 35,000 บาท โดยผู้ชนะการประมูลทรัพย์ NPA สามารถเลือกใช้มาตรการผ่อนพิเศษ คือ ผ่อนดาวน์ดอกเบี้ยร้อยละ 0 นานสํงสุด 60 เดือน สำหรับการประมูลในครั้งนี้คาดว่าจะมีการซื้อขายไม่ต่ำกว่า 500 ล้านบาท ทั้งนี้ ในช่วง 10 เดือนแรกของปี 2562 ธอส. สามารถจำหน่ายทรัพย์ได้แล้ว 3,616 ล้านบาท จากเป้าหมายปี 2562 ที่ตั้งไว้จำนวน  3,900 ล้านบาท ดังนั้นมั่นใจว่าการจำหน่ายทรัพย์ในปีนี้จะเป็นไปตามเป้าหมาย ซึ่งเป็นผลมาจากการจัดทำมาตรการพิเศษ โดยเฉพาะผ่อนดาวน์ดอกเบี้ย 0 เปอร์เซนต์ นานสูงสุดถึง 60 เดือน รวมถึงการลดราคาจำหน่ายทรัพย์ในโอกาสต่างๆ โดยเฉพาะการจัดงานประมูลขายทรัพย์สินของธนาคารทั้ง 4 ครั้ง ซึ่งช่วยให้ประชาชนประหยัดค่าใช้จ่ายและมีโอกาสมีที่อยู่อาศัยเป็นของตนเองได้ง่ายยิ่งขึ้น